b"\n_START_ARTICLE_\nGran Nil Superior\n_START_SECTION_\nGeografia\n_START_PARAGRAPH_\nLa regi\xc3\xb3 de 1983 estava formada per les prov\xc3\xadncies de Jonglei i Alt Nil; avui dia consta dels estats de Jonglei, Unitat i Nil Superior. Fa frontera amb Eti\xc3\xb2pia a l'est i amb el Sudan al nord.\n_START_SECTION_\nHist\xc3\xb2ria\n_START_PARAGRAPH_\nAquesta regi\xc3\xb3 va ser una prov\xc3\xadncia durant el condomini del Sudan Anglo-egipci i despr\xc3\xa9s en el Sudan independent; el 1973 va formar part de la regi\xc3\xb3 aut\xc3\xb2noma del Sudan del Sud; el 1983 la regi\xc3\xb3 fou suprimida i es van crear tres regions descentralitzades una de les quals fou l'antiga prov\xc3\xadncia del Nil Superior; el 1991 la regi\xc3\xb3 va esdevenir estat; el 1994 es va dividir en tres estats, un dels quals va conservar el nom de l'estat original. El 9 de juliol de 2011 els deu estats del Sudan del Sud es van separar del Sudan i van formar un estat independent."